Talwrn, Ynys Môn

Pentref bychan yng nghymuned Llanddyfnan, Ynys Môn, yw TalwrnBritish Place Names; adalwyd 14 Rhagfyr 2021 (). Fe'i lleolir yng nghanol yr ynys tua 2 filltir i'r gogledd-ddwyrain o dref Llangefni. Rhed y ffordd B5109 drwy'r pentref gan ei gysylltu â Llangefni i'r de ac â Llanddyfnan a Pentraeth i'r gogledd.

Un capel sydd ar ôl yn y pentref, sef Capel Siloam (Annibynnol). Mae Capel Nyth Clyd (Presbyteriaid) wedi cau. Yma hefyd ceir Ysgol Talwrn, ysgol gynradd leol sydd yn nalgylch Ysgol Gyfun Llangefni ac sydd dan fygythiad o gael ei chau am ei bod yn rhy fychan.

bawd|dim|Capel Siloam, Talwrn

Ar hen sgwâr y pentref, codwyd cofeb i Gruffudd ab yr Ynad Coch.Ffotograph o'r cofeb: Flikr

Ar wal tŷ Bryn Chwilog ar ochr y lôn o Langefni mae cofeb i'r artist a'r cynllunydd Richard Huws (1902 - 1980).  Ei gynllun ef, y Triban, oedd logo Plaid Cymru am flynyddoedd.

I'r dwyrain o Dalwrn ceir Gwarchodfa Natur Genedlaethol Cors Bodeilio.

Mae Talwrn yn rhan o gymuned Llanddyfnan. Yn ôl Cyfrifiad 2011, roedd  o boblogaeth (3 oed a throsodd) Llanddyfnan yn gallu siarad Cymraeg ( o'r boblogaeth  oedd yn 3 oed neu'n hŷn).Tabl KS207WA Cyfrifiad 2011

Cyfeiriadau

Categori:Llanddyfnan
Categori:Pentrefi Ynys Môn
Categori:Llefydd o fewn Etholaeth Ynys Môn (y DU)